Jaak Prints

Jaak Prints (2003. aastani Jaak Teppart; sündinud 7. mail 1981 Tallinnas) on eesti näitleja, lavastaja, saatejuht ja sporditegelane.

Ta lõpetas 1999. aastal Tallinna Inglise Kolledži ja jätkas esialgu õpinguid Tartu Ülikoolis eesti filoloogia erialal. 2000. aastal sooritas ta sisseastumiseksamid Eesti Muusikaakadeemia Kõrgemasse Lavakunstikooli, kus asus õppima Ingo Normeti juhendataval kursusel. Jaak Prints lõpetas lavakunstikooli XXI lennu 2004. aastal. 

Aastatel 2013–2014 täiendas ta ennast Peterburi Riiklikus Teatriakadeemias Lev Erenburgi käe all. Algselt pidi ta seal õppima asuma lavastaja erialal, kuid seda ei avatud, ja tegelikult tuli Printsil õppima asuda näitleja erialal. Sellest sai ka üks õpingute katkestamise põhjuseid.

Printsi esimeseks töökohaks oli Tartu teater Vanemuine, kust ta siirdus juba aasta hiljem, sügisel 2005 Tallinna teatrisse NO99. Seal töötas Jaak Prints 2012. aastani. Teatri kõrvalt on ta mänginud ka filmis ja televisioonis, üks tema tuntumaid rolle oli seriaalis "Riigimehed". Samuti oli ta saatejuht NO99 veebiklippide sarjas "Valimiskool" ning telesarjas "Tähed jääl". 2015. aastal mängis ta külalisnäitlejana Hamburgi Thalia teatris.

Lisaks näitlemisele on Jaak Prints töötanud ka õppejõuna, õpetades 2004–2005 Tartu Ülikooli tõlkekeskuses avalikku esinemist ja alates 2005. aastast näitekunsti Nukuteatri Noortestuudios.

2013–2016 oli Prints Tallinna jalgpalliklubi FC Flora tegevjuht. 

Aastatel 2018–2021 oli ta Eesti Muusika- ja Teatriakadeemia lavakunstikooli juhataja.

Looming

Näitlejana teatris
2002

"Kosjasõit" (lavakunstikool) – vallavanem Volmer Vomm
"Liilia" (lavakunstikool) – Hugo Beifeld

2003

"Politsei" (lavakunstikool) – Vang
"Kärbeste saar" (lavakunstikool)
"Utoopia" (Vanemuine/lavakunstikool) – Vissarion Belinski

2004

"Asjade seis" (lavakunstikool) – mitmed osatäitmised
"Tagasi Metuusala juurde" (Vanemuine/lavakunstikool) – Strephon
"Kolm õde" (Vanemuine)
"Vigased pruudid" (Vanemuine) – Kärje Juhan
"Ehitusmeister Solness" (Vanemuine) – Ragnar Brovik
"Võlujook" (Vanemuine) – Ronk

2005

"Kirsiaed" (Teater NO99/lavakunstikool)
"Suur, kuri hunt" (Vanemuine) – must kitsetall; Nuf-Nuf; vanaema
"Veronika otsustab surra" (Vanemuine) – Eduard
"Mädand Harry" (NO99, Marco Laimre performance)
"Kaks päikest" (NO99) – jutustaja
"Seitse samuraid" (NO99) – Gorobei

2006

"Nafta!" (NO99) – mitmed osatäitmised
"Rotipüüdja" (Emajõe Suveteater) – Linnapea
"Stalker" (NO99) – Kirjanik; Professor; Stalker
"Kuningas Ubu" (NO99) – Stanislas Leczinski; hobune
"Hirvekütt" (NO99) – Stanley

2007

"Totu Kuul" (NO99) – inspektor Murring
"ГЭП ehk Garjatšije estonskije parni" (NO99) – eestlane Jaak Prints
"Kommunisti surm" (NO99) – metsavend Heeska

2008

"Keiserlik kokk" (RAAAM)
"Macbeth" (NO99) – nõid; Malcolm; kolmas kummitus
"rambo" (NO99) – kohtunik Dobzyn; politseinik Mitch; poiss; Samuel Trautman

2009

"Pekingi ooper" (NO99)
"Kuidas seletada pilte surnud jänesele" (NO99)
"Startup" (NO99)
"Täna õhtul Jaak Prints" (NO99, ühekordne aktsioon)

2010

"Praht, linn ja surm" (NO99) – Oscar von Leiden
"(Untitled)" (NO99)
"Võtame uuesti!" (NO99)

2011

"The Rise and Fall of Estonia" (NO99)
"Three Kingdoms" (NO99)

2015

"Kodumaa karjed" (monoetendus, NO99)

Lavastajana teatris

2005

"Jean D'Arc tuleriidal" (dramaatiline oratoorium, Vanemuise ja Eesti Kontserdi koostöö) 

2007

"Karaoke" (Eesti Nuku- ja Noorsooteatri noortestuudio)

2009

"Kuus reisijat" (NO99 / Eesti Nuku- ja Noorsooteatri noortestuudio)

Kino- ja telefilmide näitlejana
"Mis iganes, Aleksander!" (2007) – Aleksander
"Soovide puu" (2008)
"Riigimehed" (2010, teleseriaal) – nõunik
"Päikese poole" (2011, teleseriaal) – Andres
"1944" (2015) – Richard Pastak
"Vehkleja" (2015) – õppealajuhataja
"Supilinna Salaselts" (2015) – politseinik Kuul
"Mehetapja/Süütu/Vari" (2017) - Timo

Tunnustus
2007 festivali Balti Teatrisügis parima kõrvalosatäitja preemia (osa eest lavastuses "ГЭП")
2016 Eesti Teatriliidu meespeaosatäitja auhind
2021 Valgetähe IV klassi teenetemärk

Isiklikku 
Jaak Printsi vanemad on näitlejad Sulev Teppart ja Anu Lamp. Ka tema noorem vend Tõnn Lamp on näitleja.

Viited

Välislingid
Aigi Viira "Teatritudeng Jaak Teppart võttis uue perekonnanime – Prints" SL Õhtuleht, 14. oktoober 2003
Verni Leivak "Meeskonnakaaslane Jaak Prints" Postimees, 6. detsember 2010
Kaarel Täll "FC Flora uueks tegevjuhiks sai näitleja Jaak Prints" Postimees, 8. mai 2012
Ursula Nõu "Jaak Prints: ju ma põlen kõrgema leegiga. Kauaks tahti jätkub, ei tea" LP, 22. august 2015

Eesti näitlejad
Eesti saatejuhid
Eesti sporditegelased
Eesti teatrilavastajad
Eesti Muusika- ja Teatriakadeemia vilistlased
Valgetähe IV klassi teenetemärgi kavalerid
Sündinud 1981